ঘটনাঃ

মানুষের জীবনে যা কিছু ঘটে তাই ঘটনা। ঘটনা ২ ধরনের হয়ে থাকে।

১। আর্থিক

২। অনার্থিক

হিসাব বিজ্ঞানে আর্থিক ঘটনা নিয়ে আলোচনা করা হয়ে থাকে।

লেনদেনঃ

দুটি পক্ষের মধ্যে কোন কিছুর আদান প্রদান কে লেনদেন বলে। লেনদেনের ২ টি শর্ত রয়েছে।

১। দুটি পক্ষ থাকতে হবে।

২। আর্থিক অবস্থার পরিবর্তন হতে হবে।

হিসাবঃ

লেনদেনের খাত কে হিসাব বলে। হিসাবের ২ টি পদ্ধতি রয়েছে।

|  |  |
| --- | --- |
| ১। সনাতন পদ্ধতি   * ব্যক্তি বাচক হিসাব * সম্পত্তি বাচক হসাব * নামিক বা আয় ব্যায় হিসাব | ২। আধুনিক পদ্ধতি   * আয় হিসাব * ব্যায় হিসাব * দায় হিসাব * সম্পদ হিসাব |

ব্যক্তি বাচক হিসাবঃ

ব্যক্তি বা কোন প্রতিষ্ঠানের হিসাব কে ব্যক্তি বাচক হিসাব বলে।

যেমনঃ শাহাদাত হিসাব, ব্যাংক হিসাব, কোম্পানি হিসাব।

সম্পত্তি বাচক হিসাবঃ

যে কোন নগদ অর্থ, দালান কোঠা, যন্ত্রপাতি কে সম্পত্তি হিসাবে গন্য করা হয়।

যেমনঃ আসবাবপত্র হিসাব, মেশিনারী হিসাব, নগদান হিসাব ইত্যাদি।

আয় ব্যয় বাচক হিসাবঃ

সম্পদের লাভ ক্ষতি অথবা আয় ব্যয় সংক্রান্ত হিসাব কে নামিক হিসাব বা আয় ব্যয় হিসাব বলে।

যেমনঃ ক্রয় হিসাব, বিক্রয় হিসাব, বেতন হিসাব, ভাড়া হিসাব, টেলিফোন বিল ইত্যাদি।

ডেবিট ও ক্রেডিট নির্ণয় পদ্ধতিঃ

ব্যক্তি বাচক হিসাবঃ

সুবিধা গ্রহণকারী হিসাব -ডেবিট/Debit

সুবিধা প্রদানকারী হিসাব -ক্রেডিট/Credit

সম্পত্তি বাচক হিসাবঃ

সম্পদ বৃদ্ধি বা আসলে – ডেবিট/Debit

সম্পদ হ্রাস বা কমলে – ক্রেডিট/Credit

আয় ব্যয় হিসাবঃ

ব্যয় বা ক্ষতি হলে – ডেবিট/Debit

আয় বা লাভ হলে – ক্রেডিট/Credit

উদাহরণঃ

আলামিন কে ৫০০০ টাকা দেয়া হল।

এখানে,

আলামিন হিসাব - ডেবিট/ Debit

নগদান হিসাব – ক্রেডিট / Credit

ব্যাখ্যাঃ

“আলামিন হিসাব” এটি একটি ব্যক্তি বাচক হিসাব। এখানে, আলামিন সুবিধা গ্রহণকারী। সুতরাং এটি ডেবিট/Debit হবে।

“৫০০০ টাকা” নগদ অর্থ, তাই এটি সম্পদ। সুতরাং এটি ক্রেডিট/Credit হবে।